CELEX: 62007TN0392
Language: lv
Date: 2007-10-12 00:00:00
Title: Lieta T-392/07: Prasība, kas celta 2007. gada 12. oktobrī — Strack /Komisija

8.12.2007   
            
            
               LV
            
            
               Eiropas Savienības Oficiālais Vēstnesis
            
            
               C 297/46
            
         Prasība, kas celta 2007. gada 12. oktobrī — Strack/Komisija
   (Lieta T-392/07)
   (2007/C 297/93)
   Tiesvedības valoda — vācu
   Lietas dalībnieki
   
      Prasītājs: Guido Strack, Ķelne (Vācija) (pārstāvis — H. Tettenborn, Rechtsanwalt)
   
      Atbildētāja: Eiropas Kopienu Komisija
   Prasītāja prasījumi:
   
               —
            
            
               atcelt Eiropas Kopienu Komisijas lēmumus, kas pieņemti procedūrā saistībā ar prasītāja 2007. gada 20. jūnija pieteikumu par piekļuvi dokumentiem un otro šādu pieteikumu, kas datēts ar 2007. gada 23. jūliju, pakārtoti, saistībā ar 2007. gada 15. augustā iesniegto atkārtoto pieteikumu, un kuri pieņemti faktiski vai ar likumīgas noraidījuma fikcijas palīdzību saskaņā ar Regulas (EK) Nr. 1049/2001 8. panta 3. punktu;
            
         
               —
            
            
               piespriest Eiropas Kopienu Komisijai atlīdzināt prasītājam viņam šī pieteikuma izskatīšanas sakarā radušos morālo un nemateriālo kaitējumu pienācīgā apmērā, katrā ziņā, vismaz simboliski EUR 1 apmērā;
            
         
               —
            
            
               piespriest Eiropas Kopienu Komisijai atlīdzināt tiesāšanās izdevumus.
            
         Pamati un galvenie argumenti
   Prasītājs lūdza, pirmkārt, piekļuvi atsevišķiem dokumentiem saistībā ar atkārtotajiem pieteikumiem, ko Komisija pilnībā vai daļēji bija noraidījusi, par piekļuvi dokumentiem saskaņā ar Regulu (EK) Nr. 1049/2001 (1) un, otrkārt, arī dokumentiem, kuri ir saistīti ar lietu T-110/04. Piekļuve šiem dokumentiem prasītājam tika vai nu liegta vai netika nodrošināta tam paredzētajos termiņos.
   Savas prasības pamatojumam prasītājs norāda uz to, ka atbildētāja ir pārkāpusi kā EKL 255. pantu, tā arī Regulas Nr. 1049/2001 2. panta 1., 4. un 6. punktu un turpmākos pantus. Turklāt prasītājs it īpaši norāda uz labas pārvaldības principa pārkāpumu, kā arī Pamattiesību hartas 41. un 42. panta pārkāpumu.
   
      (1)  Eiropas Parlamenta un Padomes 2001. gada 30. maija Regula (EK) Nr. 1049/2001 par publisku piekļuvi Eiropas Parlamenta, Padomes un Komisijas dokumentiem (OV L 145, 43. lpp.).